Decizia etapei de încadrare (proiect)

**Nr. ...... din 13.05.2024**

 Ca urmare a solicitării de emitere a ***acordului de mediu*** adresate de **ANM NATALYA TOWERS S.R.L.*,*** cu sediul in municipiul Constanta, str. Pescarilor, nr. 66, bloc FZ11, sc.A, ap.4, judetul Constanta,înregistrată la Agenţia pentru Protecţia Mediului Constanţa cu nr. 6173RP din 20.07.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii etapei de incadrare in procedura de evaluare a impactului asupra mediului, dupa consultarea membrilor **C.A.T. in data de 08.05.2024,** Agentia pentru Protectia Mediului Constanta decide, ca *proiectul*: **CONSTRUIRE 12 LOCUINTE INDIVIDUALE P+1E+2Er IN SISTEM INSIRUIT PE LOT COMUN, AMENAJARE TEREN SI IMPREJMUIRE INCINTA,** amplasat in **municipiul Constanta, statiunea Mamaia, zona Viile Nord-Lac, lot 2/3, judetul Constanta, nu necesita efectuarea evaluării impactului asupra mediului si nu este necesara parcurgerea celorlalte etape din procedura de evaluare adecvata**.

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează în prevederile Legii 292/2009, anexa nr. 2, pct. 10, lit. b)**;

b) proiectul **intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**: amplasamentul proiectului se intersecteaza cu situl** **ROSPA0057 Lacul Siutghiol**;

c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

d) în conformitate cu criteriile prevăzute în anexa nr. 3 a Legii nr. 292/2018:

**I. 1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect:

Prin prezentul proiect se propune edificarea pe amplasamentul analizat unui număr de 12 locuințe individuale cu regim de înălțime P+1E+2Er în sistem însiruit pe lot comun .

|  |
| --- |
| **Suprafața terenului = 2112 m2 conform acte și măsurători** |
| **12 locuințe individuale cu regim de înălțime P+1E+2Er** |
| **Suprafețe** | **Existent**  | **Propus** |
| Suprafața construită  | 0 m2 | 666 m2 |
| Suprafața desfășurată | 0 m2 | 2286,84 m2 |
| Suprafața construită parter (fără podest) | 0 m2 | 666 m2 |
| Suprafață podest acces | 0 m2 | 56,16 m2 |
| Suprafața construită etaj 1 (fără balcoane) | 0 m2 | 993,6 m2 |
| Suprafață balcoane | 0 m2 | 83,28 m2 |
| Suprafața construită etaj 2 (fără terasă circulabilă) | 0 m2 | 627,24 m2 |
| Suprafață terasă circulabilă | 0 m2 | 352,8 m2 |
| P.O.T. | 0 % | 31,53 % |
| C.U.T. | 0 | 1.08 |
| Suprafață spații verzi | 0 m2 | 350 m2 |
| Suprafață locuri de parcare | 0 m2 | 600 m2 |

Cele 12 locuințe vor găzdui un total de 48 de persoane, câte 4 persoane pentru fiecare locuință și vor avea următoarele funcțiuni:

* La parter: living și bucătărie, depozitare, grup sanitar, hol și scară, podest;
* La etajul 1: hol și scară, două dormitoare, două băi și un balcon;
* La etajul 2: hol și scară, un dormitor, o baie și o terasă circulabilă.

Circulația pe verticală va fi asigurată prin intermediul unei scări din beton armat.

De asemenea, după finalizarea lucrărilor de construire, se propune împrejmuirea partiala a incintei, realizarea de alei de acces auto și pietonal, cât și amenajarea de spații verzi și de locuri de parcare .

**Descriere funcțională:**

* **Parter:** suprafața construită a celor 12 locuințe fără podest = 666 m2, suprafața construită podest acces a celor 12 locuințe = 56,16 m2,suprafața construită totală a celor 12 locuințe = 722,16 m2;
* **Etaj 1:** suprafața construită a celor 12 locuințe fără balcoane = 993,6 m2, suprafața construită balcoane a celor 12 locuințe = 83,28 m2, suprafața construită totală a celor 12 locuințe = 1076,88 m2;
* **Etaj 2:** suprafața construită a celor 12 locuințe fără terasa circulabilă = 627,24 m2, suprafața construită terasă circulabilă a celor 12 locuințe = 352,8 m2, suprafața construită totală a celor 12 locuințe = 980,04 m2.

**Asigurarea utilităților**

Zona în care se află amplasamentul analizat este echipată cu rețele tehnico-edilitare: alimentare cu apă, canalizare menajeră, alimentare cu energie electrică, telefonie și gaze naturale.

***Alimentarea cu apă potabilă***

Conform Avizului de amplasament nr. 2790 din 2023 emis de RAJA S.A. Constanța (anexa 5), pe amplasamentul analizat există conducta magistrală de apă Dn 500 mm PEHD și căminul de vane CV, iar pe Bulevardul Mamaia există conducta magistrală de apă Dn 500 mm PEHD și conducta de distribuție apă Dn 200 mm PEHD.

Având în vedere regimul de funcționare al conductei magistrale de apă (diametru mare cu debit considerabil), se impune o zonă de protecție ce cuprinde terenul din jurul acesteia de 5 m stânga-dreapta de la generatoarele exterioare ale conductei, necesară lucrărilor de intervenție .

Debitul nou instalat va fi de Qi = 1,8 l/s.

Alimentarea cu apă potabilă a celor 12 locuințe se va realiza din conducta de distribuție apă Dn 200 mm PEHD existentă pe Bulevardul Mamaia, printr-un branșament Dn 110 mm PEHD cu lungime de 17 m .

Conductele de apă rece și caldă în clădire se vor executa cu țevi din polietilenă de înaltă densitate PEHD, montate aparent la centralele termice și sub pardoseală sau în șlițuri practicate în zidărie

În zona subtraversării conductei magistrale, țevile nou proiectate vor fi protejate cu țeavă de oțel Dn 150 mm pentru conducta de apă, respectiv Dn 250 mm pentru conducta de canalizare pe o lungime de 1 m de o parte și de alta a axului magistralei de apă.

Cosumul general de apă potabilă va fi contorizat cu ajutorul unui ceas apometru cu telecitire Dn 40 mm. De asemenea, fiecare spațiu locativ va fi la rândul său contorizat cu ceas apometru Dn 20 mm amplasat pe conducta de alimentare cu apă a fiecărui spațiu locativ.

***Evacuarea apelor uzate menajere***

Potrivit Avizului de amplasament nr. 2790 din 2023 emis de RAJA S.A. Constanța , pe amplasamentul studiat există conducta de refulare ape uzate Dn 800 mm OL dezafectată.

Conducta de refulare Dn 800 mm OL existentă pe amplasament, se va desființa prin bușonarea capetelor, în aval și în amonte, astfel încât să se elimine pericolul infiltrațiilor de apă pe uzată pe amplasament .

Apele uzate menajere vor fi deversate în rețeaua de canalizare Dn 300 mm PVC-KG existentă pe partea opusă a Bulevardului Mamaia, prin intermediul unui branșament Dn 200 mm PVC-KG cu lungime de 20 m .

Rețeaua de canalizare Dn 300 mm PVC-KG nu se află sub administrația RAJA S.A. Constanța. Pentru racordarea la rețeaua de canalizare Dn 300 mm PVC-KG se va obține acordul notarial al proprietarului rețelei de canalizare în cauză.

Scurgerea apelor uzate menajere de la obiectele sanitare se va face prin conducte de polipropilenă PP pentru canalizare cu diametre Dn 32-100 mm.

Indicatorii de calitate ai apelor uzate evacuate vor respecta condițiile de calitate conform NTPA 002/2005.

***Evacuarea apelor pluviale***

Apele pluviale convențional curate din zona balcoanelor și teraselor circulabile vor fi colectate, direcționate și evacuate prin conducte de polipropilenă cu tuburi din PVC-KG cu diametre Dn 110 - 215 mm până la rigola de la nivelul solului. De la rigola prezentă la nivelul solului, apele pluviale sunt evacuate în cele două cămine de canalizare pluvială existente la stradă, prin intermediul unor conducte cu diametru Dn 160 mm PVC-KG .

***Asigurarea agentului termic și a apei calde***

Agentul termic și apa caldă menajeră vor fi asigurate cu ajutorul unor centrale termice de 33 kW (12 bucăți) în condensație amplasate în bucătăriile fiecărui imobil. Centralele vor fi echipate cu câte un cazan pe combustibil gazos cu randament de 98 %, dimensionat corespunzător pentru a acoperi necesarul de energie termică a celor 12 locuințe (atât pentru încălzire cât și pentru prepararea apei calde pentru consum menajer).

Centralele termice se vor echipa fiecare cu:

* cazane pe combustibil gazos cu agent termic apă caldă 75/65 ℃, cu reglare automată, dotat cu pompă de circulație și vas de expansiune închis;
* armături de separare-izolare și de siguranță;
* conducte de polipropilenă cu accesoriile lor;
* corpuri de încălzire din oțel cu accesoriile lor;
* armături cu cap termostatic;
* dispozitiv automat pentru evacuarea condensului;
* kit de evacuare a gazelor arse.

***Asigurarea energiei electrice***

Cele 12 imobile se vor alimenta cu energie electrică în regim trifazat de la reațeaua din zonă prin intermediul unor firide de branșament montate pe pereții exteriori.

Din aceste firide se va alimenta tabloul electric general aflat în parterul clădirii. Înainte de alimentarea tabloului electric general, pe branșament se va amplasa un bloc de măsură și protecție, care cuprinde contorul trifazat de energie electrică. Protecția împotriva tensiunilor accidentale de atingere se realizează prin legarea la nul de protecție, prin legarea la priza de pământ și prin dispozitive diferențiale de protecție.

**Asigurarea spațiilor verzi**

Se vor amenaja spații verzi cu rol decorativ (plante erbacee, arbuști, arbori), pe o suprafață totală de 350 m2 .

Astfel, se vor respecta cerințele din H.C.J.C. nr. 152 din 22.05.2013, potrivit căreia trebuie să se asigure un minim de 5 m2 de spațiu verde pe cap de locuitor.

Pentru proiectul propus se vor asigura 7,29 m2 de spațiu verde pe cap de locuitor.

**Organizarea circulației și parcărilor**

În partea estică a terenului se propune amenajarea unui număr de 24 de locuri de parcare (anexa 2) ce vor însuma o suprafață de 600 m2.Astfel, fiecare unitate locativa va dispune de 2 locuri de parcare.

Accesul pietonal și auto în cadrul amplasamentului analizat se vor realiza din Bulevardul Mamaia, de pe latura estică a terenului .

Terenul are următoarele vecinătăți:

* La Nord: teren liber de construcții – lot 2, nr. cadastral 257889 pe o lungime de 31,06 m;
* La Sud: teren liber de construcții – lot 3, nr. cadastral 257018 pe o lungime de 29,22 m;
* La Est: Bulevardul Mamaia, nr. cadastral 215616 pe o lungime de 73,27 m;
* La vest: Lacul Siutghiol, nr. cadastral 251277 pe o lungime de 87,39 m.

Retragerile minime ale imobilelor propuse fata de limitele amplasamentului:

* Față de limita de Nord: 0 m, amplasare pe limita de proprietate;
* Față de limita de Sud: 0 m, amplasare pe limita de proprietate;
* Față de limita de Est: 5 m cu respectarea retragerii față de limita de proprietate;
* Față de limita de Vest: 3,40 m cu respectarea retragerii față de limita posterioară de proprietate.

Inventarul de coordonate în proiecție STEREO 70 ale amplasamentului analizat

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **X (m)** | **Y (m)** |  | **Nr. crt.** | **X (m)** | **Y (m)** |
| 1 | 788881.629 | 314240.483 |  | 10 | 788861.286 | 314197.742 |
| 2 | 788888.230 | 314188.330 |  | 11 | 788863.380 | 314202.020 |
| 3 | 788891.904 | 314167.958 |  | 12 | 788854.590 | 314209.160 |
| 4 | 788862.724 | 314166.395 |  | 13 | 788855.750 | 314219.870 |
| 5 | 788863.169 | 314168.415 |  | 14 | 788857.550 | 314224.820 |
| 6 | 788857.970 | 314175.850 |  | 15 | 788857.370 | 314230.640 |
| 7 | 788853.940 | 314180.445 |  | 16 | 788854.430 | 314236.910 |
| 8 | 788853.859 | 314188.254 |  | 17 | 788850.615 | 314238.746 |
| 9 | 788858.950 | 314190.390 |  | 18 | 788881.629 | 314240.483 |

Terenul identificat cu nr. cadastral 257890 se află localizat în vecinătatea malului estic al lacului Siutghiol, respectiv la 417 m vest față de țărmul Mării Negre și la 284,16 m vest față de plajă .

 b) cumularea cu alte proiecte existente si/sau aprobate *– nu e cazul****.***

 c) utilizarea resurselor naturale, in special a solului, a terenurilor, a apei si a biodiversitatii – *nu e cazul.*

 d) producţia de deşeuri *– în perioada lucrărilor rezultă deşeuri specifice activităţii:*

În perioada executării lucrărilor de construcție se preconizează generarea următoarelor categorii de deșeuri:

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Modalități de eliminare/valorificare** |
| 17 05 04 | Deșeuri de pământ excavat | Realizarea fundațiilor | Stratul de sol se va decoperta separat și va fi reutilizat pe amplasament. Surplusul va fi transportat în locuri indicate de Primăria Municipiului Constanța |
| 15 02 02\* | Material absorbant uzat | Intervenția în caz de scurgeri accidentale de carburant | Va fi generat numai în cazul producerii unor poluări accidentale și va fi predat către societăți autorizate în vederea valorificării/eliminării |
| 17 01 07 | Resturi de materiale de construcții și deșeuri din construcții | Construcții și construcții-montaj | Vor fi transportate în locuri indicate de Primăria Municipiului Constanța |
| 20 03 01  | Deșeuri menajere | Organizarea de șantier | Vor fi preluate de Serviciul local de salubrizare și eliminate la un depozit ecologic |
| 17 04 11 | Resturi de cabluri | Lucrări de instalații | Vor fi predate către societăți autorizate în vederea valorificării |
| 17 06 04  | Materiale izolante | Organizarea de șantier | Vor fi predate căte societăți autorizate în vederea valorificării/eliminării |
| 17 02 01  | Lemn | Organizarea de șantier | Resturile de lemn vor fi predate către societăți autorizate în vederea valorificării |
| 17 02 02 | Sticlă | Organizarea de șantier | Resturile de sticlă vor fi predate către societăți autorizate în vederea valorificării |
| 17 02 03 | Materiale plastice | Organizarea de șantier | Vor fi predate către societăți autorizate în vederea valorificării |
| 15 01 01 | Ambalaje de hârtie și carton (saci de ciment, adezivi, etc.) | Organizarea de șantier | Vor fi predate către societăți autorizate în vederea valorificării |
| 15 01 02 | Ambalaje din materiale plastice (folii, saci, recipienți vopsele) | Organizarea de șantier | Vor fi predate către societăți autorizate în vederea valorificării |
| 15 01 03 | Ambalaje din lemn (paleți de la transportul materialelor de construcții) | Organizarea de șantier | Vor fi predate către persoane fizice în vederea folosirii ca lemn de foc |

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

 **2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr. 1817/29.06.2023, emis de Primaria municipiului Constanta; terenul este situat in intravilan;*** destinația terenului: ***UTR 32 (SECTOR C) – funcțiuni de turism (c.f. regulament), apartamente de vacanță, locuințe permanente;***  folosirea actuală a terenului: ***teren liber***.

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: ***situl Natura 2000 ROSPA0057 Lacul Siutghiol.***

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***municipiul Constanta*.**

 viii) peisaje si situri importante din punct de vedere istoric, cultural sau arheologic*: nu este cazul***.**

 **3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *un posibil impact local si redus asupra factorilor de mediu și biodiversitatii se va genera în perioada lucrărilor de executie, prin pierderi accidentale de carburanti si lubrefianti de la vehicule si utilaje, prin pulberi, zgomot si intensificarea traficului.*

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *lucrarile din proiect nu sunt de natura sa determine efecte negative pe termen mediu si lung asupra factorilor de mediu. Este posibil sa fie generat un impact local, de scurta durata, reversibil.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de realizare a proiectului.*

 g) cumularea impactului cu impactul altor proiecte existente si/sau aprobate: *Impactul cumulat exercitat asupra arilor naturale protejate nu va fi semnificativ mai mare faţă de cel actual, deoarece amplasamentul este inclus într-o zonă deja antropizată, în care intervenția umană este prezentă.*

 **II. In conformitate cu decizia nr. 24193 din 11.12..2024, emisă de ADMINISTRATIA BAZINALA DE APA DOBROGEA LITORAL, proiectul nu necesita elaborarea studiului de evaluare a impactului asupra corpurilor de apă.**

 **Măsurile şi condiţiile de realizare a proiectului în conformitate cu** **Avizul de gospodărire a apelor nr. …….. din ……….2024, emis de ADMINISTRATIA BAZINALA DE APA DOBROGEA LITORAL,** sunt:

Se vor solicita şi obţine, înainte de începerea lucrărilor, toate avizele şi autorizaţiile necesare, conform legislaţiei în vigoare.

- În timpul executării lucrărilor vor fi luate toate măsurile necesare pentru a nu fi afectate malul și apa lacului Siutghiol, precum și zona de protecție a acestuia.

- Se vor lua toate măsurile, atât în faza de proiectare, cât şi la execuţie, pentru protecţia obiectivului împotriva inundaţiilor, inclusiv a influenţei pânzei freatice ridicate din zona amplasamentului.

**- Se interzice realizarea oricăror construcţii pe o distanță de 5 m față de malul lacului spre uscat care ar putea impiedica accesul liber în zona malului lacului Siutghiol.**

**- Să asigure dreptul de servitute conform art. 28 din Legea Apelor nr. 107/1996 actualizată.**

- Să respecte cu strictețe limitele amplasamentului.

**- Se interzice realizarea de construcții și instalații în zona de protecție a lacului Siutghiol.**

**- Se interzice depozitarea a oricăror tipuri de materiale în zona de protecție a lacului Siutghiol.**

- În cazul producerii unei poluări accidentale în timpul execuţiei lucrărilor, întreaga răspundere din punct de vedere al depoluării zonei și suportării eventualelor costuri revine beneficiarului.

- Valorile indicatorilor de calitate a apei uzate evacuate se vor încadra în limitele admisibile prevăzute de NTPA 002/2002 modificat şi completat cu HG 352/2005 privind condiţiile de evacuare a apelor uzate în reţelele de canalizare ale localitaţilor.

- Se interzice orice evacuare de ape uzate în lacul Siutghiol sau pe terenurile limitrofe.

- Beneficiarul îşi va asuma toate riscurile şi pagubele în caz de avarie datorită furtunilor sau inundaţiilor. Administraţia Bazinală de Apă Dobrogea – Litoral nu este obligată să suporte eventualele pagube.

- Se interzice distrugerea sau deteriorarea unităţilor şi instalaţiilor reţelei naţionale de observaţii, a reperelor, a mirelor hidrometrice sau a altor însemne tehnice sau topografice, a forajelor hidrogeologice, a staţiior de determinare automată a calităţii apelor şi a altora asemenea.

- Responsabilitatea privind alegerea soluţiei şi dimensionarea lucrărilor revine, integral, beneficiarului şi proiectantului lucrărilor.

- Să permită accesul personalului de gospodărire a apelor în incinta obiectivului, în scopul îndeplinirii atribuţiilor de control, conform prevederilor Legii Apelor nr. 107/1996, modificată şi completată.

**- Evacuarea apelor de epuisment în lacul Siutghiol poate fi acceptată în anumite condiții și numai în situația în care nu există altă posibilitate de evacuare (rețea de canalizare). Pentru evacuarea în lacul Siutghiol se va solicita și obține acordul A.B.A.D.L. Până la obținerea acordului A.B.A.D.L. se interzice evacuarea apelor de epusiment pe terenurile limitrofe proprietății, inclusiv în lacul Siutghiol.**

**- Beneficiarul are obligaţia să anunţe în scris Administraţia Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a investiţiei.**

- Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început în cel mult 24 de luni de la data emiterii acestuia şi dacă au fost respectate prevederile înscrise în aviz, în caz contrar avizul îşi pierde valabilitatea.

- Dacă pe parcursul derulării investiţiei, apar modificări ale datelor care au stat la baza emiterii prezentului aviz, se va solicita aviz de gospodărire a apelor modificator, conform prevederilor Ordinului Ministerului Apelor și Pădurilor nr. 828/04.07.2019 *privind aprobarea Procedurii și competențelor de emitere, modificare, retragere a avizului de gospodărire a apelor, inclusiv procedura de evaluare a impactului asupra corpurilor de apă, aprobarea Normativului de conținut al documentației tehnice supuse avizării, precum și a Conținutului-cadru al Studiului de evaluare a impactului asupra corpurilor de apă*.

 **II. MOTIVELE CARE AU STAT LA BAZA LUĂRII DECIZIEI ETAPEI DE ÎNCADRARE ÎN PROCEDURA DE EVALUARE ADECVATĂ SUNT URMĂTOARELE:**

Amplasamentul proiectului se intersecteaza cu ***situl Natura 2000 ROSPA0057 Lacul Siutghiol.***

Conform memoriului de prezentare

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ **organizarea de santier se va amplasa in afara ariei naturale protejate;**
* pentru protecția speciilor incluse în anexele Ordonanței de Urgență a Guvernului nr. 57/2007 aprobată cu modificări și completări prin Legea nr. 49/2011, cu modificările și completările ulterioare, este interzisa, pentru toate speciile, deținerea, uciderea, vânarea, capturarea lor, cât si perturbarea in cursul perioadei de reproducere, de crestere a puilor si de migratie;
* se vor respecta prevederile avizului cu conditii nr. ..... din ......., emis de catre ANANP/Serviciul Teritorial Constanta;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor, cu modificari si completari*, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, *privind regimul deseurilor, cu modificari si completari*, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* in conformitate cu OUG nr. 92/2021, *privind regimul deseurilor, cu modificari si completari*, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor, cu modificari si completari*, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – *Acustică -* Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 *pentru aprobarea Normelor de igienă și sănătate publică privind mediul de viață al populației;*
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014 *pentru aprobarea Normelor de igienă și sănătate publică privind mediul de viață al populației;*
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.
* la finalizarea lucrarilor se va inainta la APM Constanta raportarea privind evidenta

deseurilor generate ca urmare a desfasurarii lucrarilor de construire***.***

* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

**Program de monitorizare pe perioada realizării proiectului:**

* **buletin de analiză pentru pulberi totale în suspensie** (la limita amplasamentului), conform STAS 12574/1987 – Calitatea aerului în zone protejate – frecventa - **semestrial**.

**Buletinele de analiză se vor prezenta la Agenția pentru Protecția Mediului Constanța pe toată perioada realizării proiectului.**

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV, ŞEF SERV. AAA,**

 **Celzin LATIF Lavinia Monica ZECA**

 **ȘEF SERVICIU CFM**

 **Simona CONSTANTIN**

 **Intocmit,**

 **Consilier Otilia Liana ISPAS**

 **Consilier Steliana BEJAN**

Nota: redactat in 4 (patru) exemplare.